OpenLLM-France/wikimedia huggingface dataset:
# Ruta marítima

Es denomina ruta marítima a l'emprada pels vaixells mercants en el seu trànsit comercial.
Inicialment aquestes rutes van ser limitades a la navegació costanera. Amb l'adveniment de la navegació astronòmica les rutes marítimes es van internar més i més en alta mar fins a circumnavegar el globus.
Les rutes marítimes són el resultat de considerar factors diversos, entre altres:
* Economia de combustible.
* Factors climatològics i oceanogràfics (corrents marítims, estadístiques de vents predominants, presència de gels flotants, etc.).
* Factors legals (línies de màxima càrrega).
* Proximitat a ports intermedis per al cas d'haver de fer recalades forçoses per a rebre assistència o auxili de terra, etc.
L'estudi de tots aquests factors fa que el gruix de la navegació comercial es concentri en veritables corredors oceànics que uneixen els punts més conspicus del globus quant a densitat de trànsit.
El canal de Panamà, l'estret de Gibraltar, el canal de Suez, l'estret d'Ormuz, l'estret de Singapur, l'estret de Magalhães, l'estret de Torres el canal de la Mànega o el canal de Kiel per esmentar-ne només alguns.
# Xemeneia de la Fàbrica Cura

La Xemeneia de la Fàbrica Cura és una obra del municipi de Manresa (Bages) protegida com a bé cultural d'interès local.

## Descripció

La xemeneia pertany a una antiga fàbrica d'alcohols. És de base quadrada i té un cos troncocònic, amb un anell al coronament. Bastida en totxo vist. La base (cos prismàtic de totxo) es troba a l'interior d'una nau, destinada actualment a aparcament privat. El cos de xemeneia emergeix per sobre la coberta de la nau.

## Referències

* ↑ «Xemeneia de la Fàbrica Cura». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Revolta dels faïdits

L'origen de la revolta dels faïdits, o senyors desposseïts dels seus béns, es remunta quan Simó de Montfort va prendre Carcassona, l'any 1209, essent Ramon Trencavell era un infant. El seu pare, capturat a traïció, el van deixar morir en una garjola del seu castell, i la seva mare, que es va quedar tota sola, va pactar amb el vencedor. Havent crescut a l'exili, a l'altra banda dels Pirineus, Ramon feu de la venjança l'objectiu de la seva vida. Torna a Carcassona durant la revolta del 1224, per ser-ne novament expulsat per la nova Croada.
L'any 1240 reapareix i dirigeix la revolta dels faïdits ("proscrits") occitans, atacà Carcassona però només es va poder apoderar del burg extern a les muralles. Derrotat, es va refugiar a Perapertusa, i des d'aquí tornà a marxar cap al seu últim exili a terres catalanes, sense que se’n sabés res més.
Amb ell va desaparèixer la família dels Trencavell, escombrada de la història com gran part de l'aristocràcia occitana. Aquesta fou substituïda pels nobles del Nord, vinguts per quedar-s'hi.

## Referències

* ↑ Josep Oriol Granés Cortey. Guia ràpida dels Castells Càtars (o no). Nummulit Edicions, 2016, p. 62.
* ↑ «Revolta dels faïdits». Gran Enciclopèdia Catalana. Barcelona: Grup Enciclopèdia Catalana.
# Springdale (Ohio)

Springdale és una població dels Estats Units a l'estat d'Ohio. Segons el cens del 2000 tenia 10.563 habitants.

## Demografia

Segons el cens del 2000, Springdale tenia 10.563 habitants, 4.421 habitatges, i 2.816 famílies. La densitat de població era de 822,3 habitants/km².
Dels 4.421 habitatges en un 29% hi vivien nens de menys de 18 anys, en un 46,7% hi vivien parelles casades, en un 13,7% dones solteres, i en un 36,3% no eren unitats familiars. En el 32% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,95.
Per edats la població es repartia de la següent manera: un 24% tenia menys de 18 anys, un 7,3% entre 18 i 24, un 27% entre 25 i 44, un 23% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 76,6 homes.
La renda mediana per habitatge era de 44.732 $ i la renda mediana per família de 53.979 $. Els homes tenien una renda mediana de 43.259 $ mentre que les dones 29.763 $. La renda per capita de la població era de 23.688 $. Aproximadament el 7,7% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Springdale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Saint-Jean

«Saint-Jean» té aquests significats:
* Saint-Jean (Alta Garona), municipi francès del departament de l'Alta Garona a la regió de Migdia-Pirineus.
* Saint-Jean-d'Aigues-Vives, municipi de la regió del Migdia-Pirineus, departament de l'Arieja.
* Saint-Jean-d'Angély, municipi francès al departament de Charente Marítim, regió de Poitou-Charentes.
* Saint-Jean-de-Barrou, municipi francès al departament de l'Aude, regió de Llenguadoc-Rosselló.
* Saint-Jean-de-Crieulon, municipi francès al departament del Gard, regió de Llenguadoc-Rosselló.
* Saint-Jean-de-Cuculles, municipi francès al departament de l'Erau, regió de Llenguadoc-Rosselló.
* Saint-Jean-de-Maurienne, municipi francès al departament de Savoia, regió de Roine-Alps.
* Saint-Jean-de-Paracol, municipi francès al departament de l'Aude, regió de Llenguadoc-Rosselló.
* Saint-Jean-de-Verges, municipi de la regió del Migdia-Pirineus, departament de l'Arieja.
* Saint-Jean-du-Castillonnais, municipi francès a la regió de Migdia-Pirineus, departament de l'Arieja.
* Saint-Jean-du-Doigt, municipi francès a la regió de Bretanya, departament de Finisterre.
* Saint-Jean-du-Pin, municipi francès al departament del Gard, regió de Llenguadoc-Rosselló.
* Saint-Jean-Kerdaniel, municipi francès a la regió de Bretanya, departament de Costes del Nord.
* Saint-Jean-Lherm, municipi francès situat al departament de l'Alta Garona, regió Migdia-Pirineus.
* Saint-Jean-la-Poterie, municipi francès a la regió de Bretanya.
* Saint-Jean-sur-Couesnon, municipi francès a la regió de Bretanya, al departament d'Ille i Vilaine.
* Saint-Jean-sur-Vilaine, municipi francès a la regió de Bretanya, departament d'Ille i Vilaine.
* Saguenay–Lac-Saint-Jean, regió administrativa de la província canadenca del Quebec.
* Districte de Saint-Jean-d'Angély, districte del departament francès de Charente Marítim, regió de Poitou-Charentes.
# Abinadab (fill de Saül)

* Per a altres significats, vegeu «Abinadab».
Segons l'Antic Testament, Abinadab (en hebreu אֲבִינָדָב בן-שאול Abinadab ben Sha'ul) va ser un dels prínceps d'Israel, ja que era fill del rei Saül i la seva esposa Ahinòam.
Va participar en diverses guerres al costat del seu pare i va ser mort a la Batalla de Guilboa, on els filisteus van aniquilar els hebreus i van matar Jonatan, Abinadab i Malquixua, fills de Saül. El rei va quedar ferit i mentre fugia de la batalla, es va suïcidar per no donar opció als enemics a matar-lo.

## Referències

* ↑ Primer llibre de Samuel. XXXI, 1-4
# Riu Xiang

El riu Xiang és el riu principal del sistema de drenatge del llac Dongting del Iang-Tsé mitjà, el riu més gran de la província de Hunan, a la República Popular de la Xina. És el segon afluent més gran (després del riu Min) en termes d'escolament, el cinquè afluent més gran per àrea de drenatge dels afluents del Iang-Tsé. El riu flueix al nord-est per les províncies de Guangxi i Hunan, i els seus afluents arriben a Jiangxi i Guangdong.
Tradicionalment, es considerava que la branca oest (esquerra) és el corrent principal de l'Alt Xiang, que neix a les muntanyes Haiyang entre els comtats de Xing'an i Lingchuan de Guangxi. En el primer cens nacional d'aigua de la Xina el 2011, el riu Xiao (afluent dret), va ser identificat com la font principal de l'Alt Xiang. L'illa Ping de Yongzhou és el punt de trobada dels dos rius, la font oest provinent de Guangxi i la font est del riu Xiao provinent del comtat de Lanshan de Hunan.
Amb els afluents, el Xiang té una àrea de conca fluvial de 94.721 quilòmetres quadrats, dels quals Hunan té una àrea de 85.383 quilòmetres quadrats. Si agafem el naixement a Guangxi, el Xiang té una longitud de 844 quilòmetres; si agafem el naixement a Hunan (riu Xiao com a font principal), el Xiang té una longitud de 948 quilòmetres.

## Referències

* 1 2 湘江源头在湖南蓝山, 湘江干流全长948公里, 流域面积94,721平方公里 - : hn.xinhuanet.com or rednet.cn (21-May-13)
* ↑ Una desinformació de mil·lenni d'anys per a la font del riu Xiangjiang - 湘江源头，为何误传千年: voc.com.cn (22-May-13) Arxivat 2022-09-10 a Wayback Machine., rednet.cn (24-Mar-15), ifeng.com (22-May-13), sohu.com (15-May-16), (22-May-13)
* ↑ La zona de la conca del riu a Hunan, segons Hunan 11th Five-year Plan on Water Conservation - 湖南省“十一五”水利发展规划: fgw.hunan.gov.cn Arxivat 2020-12-01 a Wayback Machine. or findlaw.cn
# Springer

«Springer» té aquests significats:

## Persones

* Axel Springer (1912-1985), editor de diaris alemany
* Cornelis Springer (1817-1891), pintor neerlandès
* Stewart Springer (1906-1991), ictiòleg i herpetòleg nord-americà

## Editorials

* Axel Springer AG, grup editorial creat per Axel Springer
* Springer Science+Business Media, editorial especialitzada en publicacions acadèmiques

## Municipis als Estats Units

* Springer (Nou Mèxic)
* Springer (Oklahoma)

## Gossos

* Springer spaniel gal·lès
* Springer spaniel anglès
Viccionari
# Unió Oceànica

Unió Oceànica fou un partit polític de Nova Caledònia fundat el 1989 per Kalepo Muliava, qui havia estat condeixeble de Jean-Marie Tjibaou al seminari Uvea mo Futuna i fou candidat lleialista a les eleccions municipals de 1983, en les que va obtenir 464 vots (2,4%) a Nouméa i a les eleccions territorials de Nova Caledònia de 1984 va obtenir 566 vots (1,4%).
Tot i ser antiindependentista, es distancià del RPCR i proclamà el parentiu entre polinesis i canacs. A les eleccions provincials de Nova Caledònia de 1989 va rebre 2.429 vots (6,1%) i dos escons al Congrés de Nova Caledònia i a la Província del Sud. El seu cap, però, va morir d'un càncer l'agost de 1989 i l'abril de 1992 es va dividir en dues fraccions, que a les eleccions legislatives franceses de 1993 es van presentar amb el mateix nom i van captar el 4,2% dels vots. La fracció proindependentista, dirigida per Aloisio Sako, va adoptar el 1994 el nom de Reagrupament Democràtic Oceànic (RDO) i es va unir el 1998 a la Unió Nacional per la Independència dins el FLNKS. L'altra fracció es va dissoldre el 1995.
Mikaele Hema ha intentat ressuscitar el partit de cara a les eleccions provincials de Nova Caledònia de 2004 i es pronuncià públicament a favor del cens ètnic, rebutjat per Jacques Chirac. Va aconseguir 749 vots (1,37%) a la Província del Sud.
# Tití de Madidi

El tití de Madidi (Plecturocebus aureipalatii) és una espècie de mico del Nou Món. Aquest tití fou descobert al Parc Nacional Madidi, a l'oest de Bolívia, l'any 2004.
Aquesta espècie fou descoberta durant una expedició d'investigació promoguda per Robert Wallace, de la Wildlife Conservation Society. L'equip de l'expedició, compost per Annika M. Felton, Adam Felton i Ernesto Cáceres, foren els primers investigadors a filmar i observar aquesta espècie, fins aleshores desconeguda per la ciència. En lloc d'escollir un nom ells mateixos, Wallace, el seu equip i la WCS subhastaren el dret de donar nom a l'animal per aconseguir diners per FUNDESNAP (Fundación para el Desarrollo del Sistema Nacional de Áreas Protegidas), l'organització sense ànim de lucre que manté el Parc Nacional Madidi. GoldenPalace.com, un d'entre una dotzena de postors, pagà 650.000 dòlars perquè l'espècie portés el seu nom (en llatí, aureipalatii significa 'del palau daurat', en anglès Golden Palace).

## Referències

* ↑ Wallace, R. B.; de la Torre, S.; Veiga, L. M. «Callicebus aureipalatii» (en anglès). Llista Vermella d'Espècies Amenaçades de la UICN, 2008, 2008, pàg. e.T136815A4342993. DOI: 10.2305/IUCN.UK.2008.RLTS.T136815A4342993.en.
# Saint-Jean-Brévelay Comunitat

La Saint-Jean-Brévelay Comunitat (en bretó Sant-Yann-Brevele Kumuniezh) és una estructura intercomunal francesa, situada al departament d'Ar Mor-Bihan a la regió Bretanya, al País de Pontivy. Té una extensió de 210 kilòmetres quadrats i una població de 10.455 habitants (2010).

## Composició

Agrupa 7 comunes :
* Saint-Jean-Brévelay
* Bignan
* Billio
* Buléon
* Guéhenno
* Plumelec
* Saint-Allouestre

## Vegeu també

* Intercomunalitats de Morbihan

## Enllaços externs

* Saint-Jean-Brévelay Comunitat
* (francès) (bretó) Geografia de Bretanya : portal geogràfic, cartogràfic i estadístic Arxivat 2007-09-28 a Wayback Machine.
# Abilly

Abilly és un municipi francès de la regió del Centre - Vall del Loira, departament de l'Indre-et-Loire. El 2021 tenia 1.133 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Rzeczpospolita

El mot Rzeczpospolita (IPA [ʐɛt͡ʂpɔsˈpɔlʲita]) ( escolteu-ne la pronunciació en polonès) és un nom tradicional per a Polònia i l'estat polonès, usat en aquest nom oficial (Rzeczpospolita Polska). Aquesta és derivada de les paraules poloneses rzecz (cosa) i Pospolita (comuna), literalment "una cosa comuna", i aquest és un calc de la frase Res publica del llatí.
# Ybbs

L'Ybbs és un riu de la Baixa Àustria, i a Àustria també és la manera comú amb què hom es refereix a la petita vila d'Ybbs an der Donau.
Les seves fonts es troben a Zellerrain Pass, prop de Mariazell. El riu és anomenat el Weiße Ois al seu començament; des de la frontera Estíria a la Baixa Àustria fins a Lunz am See és anomenat Ois, i des d'aquí fins a la confluència amb el Danubi a Ybbs an der Donau, és anomenat l'Ybbs.
L'Ybbs segueix un curs sinuós, i flueix al llarg d'uns 130 km, en direcció sud-nord. Al llarg del curs fluvial hi ha molts establiments industrials de metall i fusta.
Les ciutats més importants al llarg de l'Ybbs són Lunz am See, Göstling an der Ybbs, Hollenstein an der Ybbs, Opponitz, Ybbsitz, Waidhofen an der Ybbs, Amstetten, i Ybbs an der Donau.

## Enllaços externs

* El riu Ybbs Arxivat 2008-07-04 a Wayback Machine. (anglès) [Consulta: 27 gener 2010]
# Rocío Vitero Pérez

Rocío Vitero Pérez (Vitòria, 1980) és una treballadora social, activista en moviments socials i política basca.

## Trajectòria

L'any 2009 va realitzar a la UNED un programa professional en Salut Mental Comunitària i el 2011 un màster en Exclusió Social, Integració i Ciutadania a la mateixa universitat. El 2013 es va graduar en Treball Social a la Universitat del País Basc.
És experta en supervisió de polítiques socials i ha treballat com a auxiliar en residències de gent gran i en la reinserció de persones preses. Va ser responsable del centre Aterpe, una casa d'acollida per a persones en situació d'exclusió social a Vitòria, coordinadora de la Comissió Antisida d'Àlaba, i va ser vicepresidenta d'EAPN Euskadi, la Xarxa Europea de Lluita contra la Pobresa i l'Exclusió Social.
A les eleccions municipals del 2019 a Vitòria va ser elegida regidora per Euskal Herria Bildu amb responsabilitats en les àrees de Polítiques Socials, i d'Hisenda, Promoció Econòmica i Comerç. Com a alcaldable a les eleccions municipals de 2023 va ser la candidata més votada.

## Referències

* 1 2 «Sitio web del Ayuntamiento de Vitoria-Gasteiz - Rocío Vitero Pérez». www.vitoria-gasteiz.org. [Consulta: 3 juliol 2022].
* ↑ «Rocío Vitero será la candidata a la alcaldía por EH Bildu Gasteiz y Unai Fernández de Betoño irá de segundo» (en castellà). EITB, 23-05-2022. [Consulta: 3 juliol 2022].
* ↑ Gómez, Un reportaje de Carlos Mtz Orduna Fotografías José Ramón. «Sidálava celebra sus tres décadas» (en castellà). Diario de Noticias de Álava, 02-04-2017. [Consulta: 3 juliol 2022].
* ↑ Munain, Naiara López de. «Voz a los excluidos» (en castellà). Cadena SER, 25-04-2016. [Consulta: 3 juliol 2022].
* ↑ 20minutos. «Larrion (EH Bildu) quiere liderar un gobierno "amplio" con "todas las fuerzas que quieran que Vitoria avance"» (en castellà). www.20minutos.es - Últimas Noticias, 25-03-2019. [Consulta: 3 juliol 2022].
* ↑ Ortega, David. «Rocío Vitero, candidata de EH Bildu a alcaldesa de Vitoria» (en castellà). Diario de Noticias de Álava, 23-05-2022. [Consulta: 3 juliol 2022].
* ↑ EP. «Rocío Vitero se compromete a construir una Vitoria "donde todos vivamos mejor"» (en castellà). Diario de Noticias de Álava, 11-06-2022. [Consulta: 3 juliol 2022].
* ↑ «Nos vemos liderando el Ayuntamiento de Gasteiz para dar respuesta a las necesidades de la gente» (en castellà). EiTB, 30-05-2023. [Consulta: 30 maig 2023].
# Tangelo Park

Tangelo Park és una concentració de població designada pel cens dels Estats Units a l'estat de Florida. Segons el cens del 2000 tenia 2.430 habitants.

## Demografia

Segons el cens del 2000, Tangelo Park tenia 2.430 habitants, 747 habitatges, i 595 famílies. La densitat de població era de 2.759,5 habitants/km².
Dels 747 habitatges en un 37,8% hi vivien nens de menys de 18 anys, en un 42,3% hi vivien parelles casades, en un 30,8% dones solteres, i en un 20,3% no eren unitats familiars. En el 15,5% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,25 i el nombre mitjà de persones que vivien en cada família era de 3,58.
Per edats la població es repartia de la següent manera: un 33,5% tenia menys de 18 anys, un 9,5% entre 18 i 24, un 26,5% entre 25 i 44, un 23% de 45 a 60 i un 7,4% 65 anys o més.
L'edat mediana era de 30 anys. Per cada 100 dones de 18 o més anys hi havia 80 homes.
La renda mediana per habitatge era de 32.568 $ i la renda mediana per família de 33.710 $. Els homes tenien una renda mediana de 22.379 $ mentre que les dones 20.027 $. La renda per capita de la població era d'11.744 $. Entorn de l'11,3% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tangelo Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Tangelo Park». American Fact Finder. Oficina del Cens dels Estats Units, 12-01-2010.
# Tribunals de Kadhi

Els tribunals de Kadhi (en anglès: Kadhi courts o Kadhi's courts) són un sistema judicial de Kenya que fa complir els drets limitats d'herència, família i successió dels musulmans. La història dels tribunals de Kadhi s'estén abans de la colonització de l'Àfrica oriental en el segle xix, i els tribunals van continuar sota el domini britànic i després de la independència de Kenya en 1963. S'estima que entre el 7% i el 20% de la població de Kenya és musulmana.
Al maig de 2010, un tribunal de tres jutges del Tribunal Superior va dictaminar que la inclusió dels tribunals de Kadhi en la Constitució actual era il·legal i discriminatòria.
Una nova Constitució de Kenya aprovada per referèndum el 4 d'agost de 2010 estableix el sistema judicial de Kadhi com un tribunal subordinat sota els tribunals superiors de Kenya (Tribunal Suprem, Tribunal d'Apel·lació i Tribunal Superior).
El text de la nova constitució (secció 170) diu:
| « | Hi haurà un Cap Kadhi i el número, no inferior a tres, d'altres Kadhis que s'estableixi en una llei del Parlament... La jurisdicció d'un tribunal de kadhi es limitarà a la competència de les qüestions de dret musulmà relatives a l'estat civil, el matrimoni, el divorci o l'herència en procediments en els quals totes les parts professen la religió musulmana i se sotmeten a la jurisdicció dels tribunals de kadhi. | » |
L'establiment dels tribunals de Kadhi en la constitució proposada va ser objecte de debat, especialment entre els dirigents de l'església cristiana.

## Referències

* 1 2 «The Standard: Demystifying the Kadhi Courts». [Consulta: 22 juliol 2010].
* ↑ Plantilla:Cpref
* ↑ «Daily Nation: Kadhi courts illegal, judges rule». [Consulta: 22 juliol 2010].
* ↑ «New Kenyan Constitution Ratified». Voice of America, 06-08-2010. Arxivat de l'original el 27 August 2010. [Consulta: 6 agost 2010].
* 1 2 «Proposed Constitution of Kenya, 2010». Arxivat de l'original el 2016-10-20. [Consulta: 22 juliol 2010].
* ↑ «The Constitution of Kenya». [Consulta: 23 juliol 2010].
* ↑ «Daily Nation: Referendum: Clerics insist on removal of clauses». Arxivat de l'original el 2012-09-24. [Consulta: 22 juliol 2010].
# Tití de cap bru

El tití de cap bru (Leontocebus fuscicollis) és una espècie de mico de la família dels cal·litríquids que viu a Bolívia, el Brasil, Colòmbia, l'Equador i el Perú.

## Referències

* Rylands et al. (2003). Saguinus fuscicollis. Llista Vermella de la UICN, Unió Internacional per a la Conservació de la Natura, 2006. Consultat el 10 maig 2008 (en anglès).

## Enllaços externs

* Estratègies comunicatives d'aquest mico. (anglès)
# Romain Zingle

Romain Zingle (Lobbes, 29 de gener de 1987) és un ciclista belga, professional des del 2009 fins al 2015.

## Palmarès

* 2007
** 1r a la Volta a la Província de Namur
* 2009
** 1r al Circuit de Valònia

### Resultats al Tour de França

* 2011. 152è de la classificació general
* 2012. 90è de la classificació general

### Resultats a la Volta a Espanya

* 2010. 87è de la classificació general
* 2013. 91è de la classificació general
* 2014. 83è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nlt
# Vladimir Pletser

Vladimir Pletser (nascut el 28 de febrer de 1956) és el principal físic-enginyer del Centre Europeu de Recerca i Tecnologia Espacials (ESTEC) de l'ESA des del 1985.
És un expert en microgravetat durant els vols parabòlics en avions en el qual té un rècord mundial. És conegut com el ‘Ministre dels Vols Parabòlic’, ‘Mister Parabolas', ‘Homo Parabolicus' o ‘Mister Microgravity’.
Com a candidat d'astronauta belga des del 1991, va estar dos mesos d'entrenament en el 1995 al Johnson Space Center de la NASA a Houston. Va ser seleccionat per la Mars Society en el 2001, va participar en tres campanyes internacionals de simulacions de missions tripulades a Mart.

## Referències

* ↑ «Most aircraft flown in parabolas by an individual». Guinness World Records Corporate. [Consulta: 28 gener 2012].
* 1 2 «Dans l'antichambre d'un vol spatial» (en francès). Le Soir [Brussels], 18-11-2000, p. 3–7 [Consulta: 28 gener 2012].
* ↑ «5000ème parabole pour " Monsieur Microgravité " !» (en francès). ESA, 31-03-2008. [Consulta: 28 gener 2012].

## Enllaços externs

* , Biografies d'astronauts i cosmonautes, Spacefacts. Retrieved 28 January 2012
* , Владимир Плетцер, Коcмичеcкия Энциклопедия ASTROnote, 2 May 2007. Retrieved 28 January 2012
* , Website of the ‘Space Week 2009’ at the Free University of Brussels (Belgium). Retrieved 28 January 2012
* Arxivat 2012-11-09 a Wayback Machine., Euro Space Society. Retrieved 28 January 2012
Agència Espacial Europea :
# Saint-Jacut-les-Pins

Saint-Jacut-les-Pins (en bretó Sant-Yagu-ar-Bineg, gal·ló Saent-Jigu) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.702 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.455 | 1.458 | 1.559 | 1.590 | 1.570 | 1.552 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Alain Hercouët | |